
J e g y z ő k ö n y v

Készült: Tápióság község Képviselő-testületének 2008. január 31-én, 17 órakor meg-

               tartott  ülésén.

Az ülés helye: Községháza nagyterme.

Jelen vannak: Dr. Samu János polgármester,  

                         Bartucz Attila alpolgármester,                         

                         Balaskó György,  Dávid Kornélia Anikó, 

                         Erdélyi Sándor és Laczkó József képviselők.                         

Igazoltan vannak távol:

                         Béres Károly, Hegedűs György és

                         Szántai Linda képviselők.

Meghívott vendégként jelen vannak:

                          Mellékelt jelenléti ív szerint.                          

A nyilvános ülésen a lakosság részéről 20 fő érdeklődő volt.

Dr. Samu János polgármester köszönti a megjelent képviselőket, a meghívottakat, az érdeklődőket az ülést megnyitja. Jelenléti ív alapján megállapítja, a 9 fő képviselő közül 5 fő képviselő jelen van, így az ülés határozatképes.  Kun Szilárd képviselő jelezte, hogy később fog érkezni.

A polgármester jegyzőkönyv hitelesítőnek javasolja elfogadni Balaskó György és Bartucz Attila   képviselőket.

A Képviselő-testület 6 igen szavazattal, ellenvélemény és tartózkodás nélkül, kézfelemeléssel az alábbi határozatot hozta:

                                                            5/2008./I.31./ sz. Képviselő-testületi határozat:

                                                            A Képviselő-testület jegyzőkönyv hitelesítőnek Balaskó

                                                            György és Bartucz Attila képviselőket elfogadta.

A polgármester a továbbiakban ismerteti az ülés napirendi pontjait:

N A P I R E N D:

1./  Körzeti megbízott beszámolója

2./  Költségvetési tájékoztató

3./  2008. évi költségvetés tervezetének megtárgyalása

4./  ÉP-KÖZ-KEZ Kft beszámolója, vízdíj emelési javaslata

5./  Jegyző helyettesítésének megbeszélése

6./  Egyebek

A Képviselő-testület 6 igen szavazattal, ellenvélemény és tartózkodás nélkül,  kézfelemeléssel az alábbi határozatot hozta:   

                                                         6/2008./I.31./ sz. Képviselő-testületi határozat:

                                                         A Képviselő-testület az ülés napirendi pontjait elfogadta.

Dr. Samu János polgármester bejelenti, megérkezett Kun Szilárd képviselő, így a testület létszáma 7 fő-re alakult.

A polgármester az első napirendi ponthoz kapcsolódóan elmondja, úgy volt, hogy az ülésen jelen lesz Dudás Richárd r.őrnagy, aki megbízást kapott a Tápiószecsői Rendőrőrs vezetésére, de jelezte elfoglaltsága miatt mégsem tud eljönni.

1. N A P I R E N D  TÁRGYALÁSA

   Tárgy: Körzeti megbízott beszámolója.

           Előadó:  Józsa Elek körzeti megbízott ismerteti, Szabó Ferenc szentmártonkátai körze-

                         ti megbízott azzal a kéréssel fordult hozzá, érdeklődjön a testülettől lenne-e rá

                         lehetőség, hogy Tápióságon szolgálati lakáshoz jusson. Az előző üléseken szó

                         volt a tehergépjárművek súlykorlátozásáról. A továbblépéshez kellene a testü-

                         lettől egy meghatalmazás a polgármester Úr részére, hogy felmérje mennyibe

                         kerülne ez az egész, kidolgozhassák a részleteket, illetve az engedélyek kiadá-

                        sának feltételeit is át kellene gondolni. Több alkalommal felvetődött a gyalog-

                        átkelőhely kialakítása, el kell dönteni az ezzel kapcsolatos eljárást elindítsuk-e.

                        A részleteket nem tudja, de január 1-től az önkormányzat, illetve vállalkozás

                        is üzemeltethet sebésségmérő készüléket. Véleménye szerint ez a legmegfele-

                        lőbb megoldás lenne számunkra.  Amennyiben az önkormányzat szerződést

                        köt a rendőrséggel, a befolyó bírságokból %-os arányban részesülne. A Tápió-

                        szecsői Rendőrőrshöz tartozó 6 település önkormányzata összefogása esetén

                        500-600 eFt költség jutna a településekre a sebességmérő beszerzéséhez, ez 

                        a kiadás egy éven belül megtérülne. A térfigyelő rendszerrel kapcsolatban

                        lenne olyan lehetőség, hogy lehetne pályázni az Országos Polgárőrséghez,

                        nagy valószínűséggel aki pályázik nyer is. A testületnek dönteni kell, ezek-

                        ben az ügyekben elinduljanak-e a tárgyalások, illetve a szükséges lépések.

                       A körzeti megbízott a továbbiakban a bűncselekmények alakulásáról elmondja,

                       2006. júniusa óta van a településen, abban az évben 71 bűncselekmény történt

                       a településen. 2007-ben ez a szám 57-re csökkent. A Polgárőrségnek, segítő 

                       szándékú személyeknek köszönhetően a betöréses lopások száma csökkent, 19-

                       ről 9-re. A hat települést összevetve Tápióságon 20 %-os volt a visszaeseés a 

                       bűncselekmények számában, az előző évekhez képest. A baleseti statisztikával

                       kapcsolatban elmondja, 2006-ban összesen 6 baleset volt, 2007-ben 13 volt.

                       Ez is alátámasztja a radar szükségességét. Ennyiben szerette volna a testületet

                       tájékoztatni, kéri a véleményeket, hozzászólásokat. 

Bartucz Attila alpolgármester támogatja a sebességmérő készülék beszerzését, a gyalogátkelőhely kialakítását pályázat szintjén el lehet indítani.

Balaskó György képviselő úgy gondolja, a szolgálati lakás kiadása nem igazán fog működni. A gyalogátkelőhely kialakítását a Pénzügyi Bizottság javasolja, de nem tudja senki megmondani mennyibe kerülne, milyen előírások vannak. 

Dr. Samu János polgármester a testület nevében megköszöni Józsa Elek körzeti megbízott munkáját, aktív hozzáállását, amely hozzájárult a bűncselekmények csökkenéséhez. 

A polgármester köszönti Dudás Richárd r.őrnagyot, a Tápiószecsői Rendőrőrs vezetőjét, aki mégiscsak el tudott jönni az ülésre, átadja a szót.

Dudás Richárd r.őrnagy köszönti a Képviselő-testületet. Magáról annyit szeretne elmondani, 35 éves, nős, két gyermeke van, Jászberényben él családjával. 1991. óta dolgozik a rendőrségnél, dolgozott Budapesten a XI. kerületben, Jászberényben, Hatvanban, Jászárokszálláson, mint városi őrsparancsnok. A Képviselő-testületnek jó véleménye volt munkájáról Jászárokszálláson. Bízik benne, hogy jól tudnak itt is együttműködni. Elfogadható közbiztonság legyen a településen, arra törekszik.  Ehhez nem csak a körzeti megbízott munkája, hanem a Polgárőrség összefogása is szükséges. Őrsparancsnoksága alatt azt tartotta szemelőtt, hogy eléje kell menni a dolgoknak, már az általános iskolában felvilágosító órakat tartottak a drogról, alkoholról, dohányzásról. Ebben is kérné a testület támogatását, évente szeretne egy ilyen oktatást szervezni a rendőrtiszti főiskolások előadásával. A Fáma lézerrel kapcsolatosan elmondja, részt vett a Polgármőrség éves beszámolóján, ahol felvetődött ez a probléma. Nagykátának és Nagykőrösnek van egy közös Fáma lézer készüléke, ez Tápióságra nagyon ritkán vagy egyáltalán nem jut el. Azért merült fel az a gondolat, hogy vagy a Nagykátai Rendőrkapitánysághoz, vagy a Tápiószecsői Rendőrőrshöz tartozó települések vásárolnának egy sebességmérő készüléket. Mindkét lehetőséget meg fogják vizsgálni, szeretnék biztosítani, hogy a településre minnél több alkalommal eljusson a készülék. Szó van róla, hogy önkormányzatok, polgárőrségek is működtethetnek sebességmérő berendezéseket. Az ezzel kapcsolatos jogszabályok kidolgozása folyamatban van, figyelemmel kíséri és tájékoztatást fog adni. Havi kapcsolattartásban gondolkodik, de természetesen ha a testület úgy gondolja, hogy a probléma a körzeti megbízott által nem megoldható, felhatalmazza a polgármester urat, hogy a telefonszámát kiadja. Ha van valakinek kérdése, szívesen válaszol rá.

Bartucz Attila alpolgármester azt szeretné kérdezni, csak kameráról van szó, vagy térfigyelő rendszerről. A továbbiakban azt is szeretné tudni, az Önkormányzat felszereltethet-e térfigyelő rendszert.

Kun Szilárd képviselő elmondja, Ecseren van térfigyelő rendszer ezt tábla is jelzi, nem tudja ezt a rendőrség figyeli-e.

Dudás Richárd r.őrnagy válaszában elmondja,  a Fáma lézer csak sebességet mér. Van egy másik projekt is amin gondolkodnak, ez a térfigyelő rendszer kialakítása, ennek telepítése azonban szigorú szabályokhoz an kötve. A rögzített felvételeket csak a rendőrség kezelheti, amit nem használnak fel eljárás során, meg kell semmisíteni. A település ki- és bevezető útjainak kamerával való felszerelése nem egyszerű feladat, az adatvédelmi szabályok nagyon szigorúak. A térfigyelő rendszer attól függ forgatható kamerás, vagy fix rendszerű, ez kívülről nem látható, nem tudja milyen módon rögzít. Térfigyelő rendszert az Önkormányzat nem szereltethet fel, ügyészséggel kell egyeztetni, az adatvédelmi szabályokat be kell tartani. Meg- vannak a kihelyezés feltételei, a rendőrséggel együttműködve lehet kihelyezni.

Dr. Samu János polgármester megköszöni Dudás Richárd r.őrnagy bemutatkozását, tájékoztatóját. A magunk részéről minden segítséget megadunk munkájához, hogy a bűnözés mértéke tovább mérséklődjön.

2./ N A P I R E N D  TÁRGYALÁSA

    Tárgy: Költségvetési tájékoztató.

               Előadó: Dr. Samu János  polgármester ismerteti a 2007. december 20. – december

                            31. közötti központosított állami támogatások és saját bevételek alakulását,

                            majd a 2008. január 1. és január 31. közötti állami támogatások alakulását.

                            Elmondja, az iskolai és óvodai létszám csökkenéséből adódik a normatív ál-

                            lami támogatásról a lemondás. 500 eFt saját bevételünk származott abból,

                            hogy a tápióbicskei önkormányzatnak biztosítottuk, hogy három hónap idő-

                            tartamra a szeméttelepünkre szállítsák a hulladékot, mivel az ő telepüket

                            2007. október 1-től bezárták. 

                            Kéri az ismertetettek tudomásul vételét.

A Képviselő-testület 7 igen szavazattal, ellenvélemény és tartózkodás nélkül, kézfelemeléssel az alábbi határozatot hozta:

                                                                7/2008./I.31./ sz. Képviselő-testületi határozat:

                                                                A Képviselő-testület a polgármester tájékoztatóját

                                                                a két ülés közötti eseményekről elfogadta.

                                                                Határidő: azonnal.

                                                                Felelős:   polgármester.

3. N A P I R E N D  TÁRGYALÁSA

   Tárgy: 2008. évi költségvetés tervezetének megtárgyalása.

              Előadó: Dr. Samu János polgármester ismerteti, a költségvetési tervezetet a Pénz-

                           ügyi és Gazdasági Bizottság, valamint az Oktatási, Kulturális és Sport Bizott-

                           ság is megtárgyalta. Kéri a Pénzügyi Bizottság elnökét adjon tájékoztatást

                           állásfoglalásukról a testületnek.

Balaskó György képviselő, a Pénzügyi  és Gazdasági Bizottság elnöke elmondja, a Bizottság ülésén a költségvetési tervezetet tételesen átvette. Javaslataikkal a bevételeket növelték, a kiadásokat csökkentették, összességében a 17 milliós deficitet 15,5 millióra tudták csökkenteni. A Bizottság javasolja a testületnek a lakbérek 8 %-os emelését, erről majd döntés szükséges. A Bizottság ülésén felvetődött a Tejcsarnok és a varroda bérleti díj emelése.

Dr. Samu János polgármester szavazásra teszi fel a lakbérek 8 %-os emelését.

A Képviselő-testület 7 igen szavazattal, ellenvélemény és tartózkodás nélkül, kézfelemeléssel, az önkormányzati lakások bérleti díjáról szóló 1/2008./II.1./ önkormányzati rendeletét megalkotta. 

                                                                         1/2008./II.1./ sz. önkormányzati rendelet:

                                                                         Az önkormányzati lakások bérleti díjáról szóló

                                                                         rendelet szövegét a 4. sz. melléklet tartalmazza.

Dr. Samu János polgármester a továbbiakban tájékoztatja a testületet, hogy a Tejcsarnok bérletére 2013-ig szóló szerződésünk van. A bérlő a szerződésben szereplő inflációt követő emelésen felüli emelést nem fogad el. Ha ennél  több emelést akar a testület, bírósági úton fogja érvényesíteni a szerződésben foglaltakat. 

Bartucz Attila alpolgármester szeretné megkérdezni, a varrodánál kinek a nevén vannak a közüzemi órák, mert úgy hallotta nem fizetnek, az áramot is kikapcsolták. Ennek utána kellene járni, mert nem fog a költségvetésben reálisan működni a tervezett összeg, a bérleti díj sem fog bejönni.

Pap Anikó jegyző elmondja, a közüzemi számlák a bérlő nevén vannak. A varrodának másik üzemeltetője van, várja az egyéni vállalkozói igazolványát és azután az új bérlővel működnek.  Az új bérlő az eddigi cég jogutódja. Tájékoztatást adott az új bérlőnek arról,  hogy a Pénzügyi Bizottság 40 %-os bérleti díj emelést javasol. A bérleti szerződés módosítását elkészítette, az ügyvéddel is beszélt, de a 40 %-os emelést nem fogadják el, a 20 %-os emelésbe, illetve 2009-től infláció követő emelésbe belemennek. 

Laczkó József képviselő azt szeretné tudni, mikor jutott tudomásunkra ez a helyzet, a Bizottság ülésén ez miért nem került szóba. Más jogi személyiségről van szó, másik telepengedélyről. Azt a szerződést, amit az előző vállalkozóval kötöttünk, megszűntnek kell tekinteni. 

Pap Anikó jegyző elmondja, fél éve van tudomásunk erről a kialakult helyzetről. Az új telepengedély megvan. A varrodát üzemeltetőt elvitték, őt egy ügyvéd képviseli, aki viszi tovább a dolgait. Az ügyvéden keresztül fizette a bérleti díjat is. Egy másik személy fogja üzemeltetni ugyanazokkal a feltételekkel, ezt a jegyzőhöz kell bejelenteni. A telepengedélyezési eljárást lefolytatta, a szakhatóságokat megkereste. A telepengedélyt be kell mutatni, hogy a vállalkozói igazolványt megkapja az üzemeltető. Ami a testületre tartozott az ügyben, tájékoztatást adott.  A telepengedély szempontjából bejelentési kötelezettsége volt, hogy más fogja üzemeltetni a varrodát.  Az üzemeltető személye változik, ugyanazokkal a feltételekkel kötik  a szerződést.

Balaskó György képviselő szerint, ami ránk tartozik az ügyben az annyi, hogy a 40 %-os bérleti díj emelés helyett a 20 %-os emelés megfelel-e nekünk. 2009-től pedig az inflációt követő emeléssel számolhatunk. Erről kell döntenünk.

Kun Szilárd  képviselő elmondja, a Kft-nek van tartozása az ÉMÁSZ felé, ha változik a bérlő személye akkor is meg kell fizetni a tartozást.

Laczkó József képviselő szerint Kft-ről beszéltünk, nem egyéni vállakozóról, nem ugyanaz. Két külön jogi személyiségről van szó, az új tulajdonossal új szerződést kell kötni. Miért viselje az Önkormányzat az előző, hátrányos szerződés következményeit. Megszűnt a Kft, érvényét vesztette a szerződés, érvényét vesztette amit oda beruházott. Tulajdonos váltásról nem volt szó, nem pontosan lettek tájékoztatva. Ha önkormányzati intézményben változik a bérlő személye, van köze hozzá a testületnek. Három hónapnál nagyobb bérleti díj hátralék esetén a szerződés megszűnik.

Bartucz Attila alpolgármester véleménye szerint a Pénzügyi Bizottság ülésén beszéljenek erről, foglalkozzanak a szerződéssel, addig ne kössünk újat, lássa a testület a szerződést.

Erdélyi Sándor képviselő elmondja, visszatérő téma a varroda, mindig nyűglődtünk vele. Most bérbe volt adva, beruházott a bérlő, a felhalmozott adósságokat törlesztette. Kialakult egy új helyzet, az előző szerződéshez képest 20 %-os emelést elfogadna az új bérlő. Munkát ad az embereknek, nem tudja mi a probléma. Javasolná elfogadni a szerződést a 20 %-os emeléssel, majd az inflációt követő emeléssel. A végén úgy járunk, hogy nem tudjuk kiadni a varrodát.

Pap Anikó jegyző elmondja, tájékoztatja az új bérlőt a kialakult helyzetről.

Balaskó György képviselő véleménye szerint lépjünk tovább, ezt most itt nem tudjuk eldönteni, a Pénzügyi Bizottság ülésén visszatér a varroda bérleti díjára és a szerződésre. A költségvetéssel kapcsolatban a továbbiakban elmondja, a  kommunális adónál 80 eFt plusz bevétellel számolunk, 20 új ingatlan lép be. A helyi kisebbségi önkormányzat állami támogatása 640 eFt helyett 555 eFt. A kiadási oldalt nézve, a telefondíjaknál a szolgáltató által adott kedvezményt a telefonadó elviszi, nem lesz csökkenés. Az Önkormányzatnál a kistérségi társulási hozzájárulás 943 eFt-ra módosul, a katasztrófavédelemnél 50 eFt támogatás szerepel, gazdálkodási tartalékként pedig 500 eFt-ot tettünk be. A civil szervezetek támogatása a tavalyihoz hasonló, a Nyugdíjas Klub kap 100 eFt-tal többet.  Szó volt arról, hogy az egész költségvetésünknél nehézséget okoz az 5 %-os béremelés. A béremelés 60 %-át biztosítja az állami költségvetés, a 40 % hiányzik.  A Bizottság ülésén az iskolánál és óvodánál fejkvótát határoztak meg, ez bruttó 3.200 Ft/fő. 

Bartucz Attila alpolgármester az iskolával kapcsolatban elmondja,  a Pénzügyi Bizottság üésén a polgármester javasolta, hogy az iskolaigazgató kalkulálja ki a költségvetésből azt az összeget, amit a nyugdíjba vonuló igazgatóhelyettes kaphat. Véleménye szerint rossz példa lenne, ne ő döntse el mennyi összeget kap, vegyük el az igazgató kezéből ezt a dolgot.

Laczkó József képviselő ismerteti, a Pénzügyi Bizottság megállapodott, hogy az igazgatóhelyettes díjat fog kapni, az iskola 50. évfordulójára rendezendő ünnepségen, nem anyagiról, hanem erkölcsi elismerésről van szó.

Kun Szilárd képviselő úgy érzi, mintha bizottsági ülésen lennének. A Pénzügyi Bizottság áttárgyalta a költségvetési tervezetet, írásos anyag kellett volna, hogy mit javasolnak, ha ezt a képviselők megkapták volna, nem soronként kellene nézegetni.

Pap Anikó jegyző elmondja, most ismertetésre kerül, hogy mi volt a Pénzügyi Bizottság ülésén, mi a véleményük, milyen változtatást javasolnak. Ezután dönt a testület, hogy elfogadja-e a Bizottság javaslatát. 

Balaskó György képviselő, a Pénzügyi Bizottság elnöke a továbbiakban ismerteti, a Bizottság ülésén arról volt szó, hogy az óvodába nem kell titkár, javaslat, átmegy az iskolába a nyugdíjba vonuló iskolatitkár helyére. Költségvetésileg nem nyerünk vele.

Laczkó József képviselő elmondja, az iskolánál 3 fő megy nyugdíjba. Iskolatitkárt nem kell felvenni, ha átmegy az óvodából a titkár, tehát a költségvetésbe nyerünk vele. Arról volt szó, hogy egy közcélú dolgozót veszünk fel és a konyhára kell még valakit keresni. Munkaerőt lehet átcsoportosítani, a létszámmal tudunk takarékoskodni.

Kun Szilárd képviselőnek az egészről az a véleménye, hogy a bevételi oldalon nem tudunk javítani, csak úgy tudnánk ha jelentősen megemelnénk a bérleti díjakat vagy az adót, ezt a testület nem támogatja. A kiadási oldalunk jelentősen nő az által, hogy a költségvetésből nem kapjuk meg a béremelésre a pénzt, emiatt csak személyi kérdésekben tudunk dönteni. Reméli a falugyűlésen is szóba fog ez kerülni. Nem lenne létszámgond, ha valami lehetőséget találnánk a bevételeink emelésére.

Horváth Imréné óvodavezető hozzászólása ezzel kapcsolatban, ez tavaly is így volt, partner volt ebben. Az óvodai átvilágítás során megállapították, hogy egy emberre szükség lenne még,  egy technikai dolgozóra, és még egy félállású dolgozóra a tálalókonyhára. Ezzel szemben egy óvónőt leépítettek, átszervezték úgy a munkát, hogy délután összevont csoportok vannak. Így 3 millió Ft-ot megspóroltak. Nincs takarítójuk, legalább egy félállást hagyjanak meg, a dajkák a takarítás helyett be tudnának segíteni a nevelésbe. Vegyék figyelembe, hogy az óvoda nyitvatartási ideje 10,5 óra, kisgyermekekről van szó.

Kun Szilárd képviselő elmondja, semmi gondja azzal, hogy minden intézményvezető védi a dolgozóit. Kötelező feladat az óvodai, iskolai nevelés, ezt a testületnek kötelessége támogatni. Kért javaslatot a bevételek növelésére, vagy kitől vegyék el a pénzt. A településen működő civil szervezetek ne kapjanak támogatást?  Működésről van szó, ezt mindenki jól tudja. Ha ugyanígy működik az iskola, óvoda, működési hitelt kell felvenni, mert másképp nem tudjuk finanszírozni. Ha működési hitelt veszünk fel, nem tudjuk visszafizetni, előbb-utóbb el fogunk adósodni. A továbbiakban a fogorvosi szolgáltatással kapcsolatban elmondja, a fogorvos közalkalmazotti státuszban van, ez 4.200 eFt-ba kerül, ha vállalkozó lenne ezzel az összeggel csökkenne a hiányunk. 2007. december 31-el nyugdíjba ment volna a doktor Úr, az állást kétszer hirdettünk, de nem volt jelentkező. Javasolja az Interneten is hirdetni, állást kereső fogorvosok is vannak, velük fel kellene venni a kapcsolatot. Egy fogorvossal beszélt is, de csak félállásban tudná vállalni, kellene hozzá még egy körzet. Nem kis összegről van szó, kéri továbbra is hirdetni az állást, amíg nem lesz vállalkozó fogorvos addig maradjon közalkalmazottként a doktor Úr. Személy szerint minden segítséget megad vállalkozó fogorvos keresésére.

Dr. Samu János polgármester elmondja, a fogorvossal így van megbeszélve, amint van jelentkező átadja a helyét. Amíg nem kapunk fogorvos, addig kisegít bennünket. Újra meg kell hirdetni az állást.

Balaskó György képviselő ismerteti, a Pénzügyi Bizottság ülésén javaslatot tettek a Családsegítő Szolgálat telefonszámlájának csökkentésére, évi 200 eFt-ra. Több számlát csinálnak, mint az óvoda, iskola együtt. A Bizottság javasolja 4 órában meghatározni a könyvtáros  munkaidejét, erről dönteni kell. 

Erdélyi Sándor képviselő úgy gondolja, sokkal többet vesztünk a művelődés terén, nem lehet összehasonlítani azt a kárt, amit ez okoz, azzal amit megspórolunk. Olyan javaslat is elhangzott, hogy össze kellene vonni az iskolai könyvtárat a községi könyvtárral, ez a kettő nyolc órában egy személlyel megoldható lenne.

Bartucz Attila alpolgármester véleménye szerint ennek jogi feltételei vannak. Nem lát olyan nagy problémát, a művelődés nem sérül, négy órában is el tudja látni a könyvtáros a feladatokat. 

Pap Anikó jegyző tájékoztatja a testületet, hogy a nyilvános könyvtárakról szóló törvény szabályozza, ha át akarjuk szervezni a közművelődési intézményt, tehát 8 óráról 4 órásra, a testületi döntés meghozatala előtt 30 nappal a miniszter véleményét ki kell kérni. Ennek tartalmát ismertetni kell a testülettel. A könyvtáros 8 órában van alkalmazva, ha négy órás lesz fel kell ajánlani neki ezt a munkaviszonyt, nyilatkoztatni kell vállalja-e. A lakosság számára a nyitvatartást biztosítani kell. 

Kun Szilárd képviselő úgy tudja, a közalkalmazotti törvény változott,  a munkakörben meg kell hirdetni egy új pályázatot a négy órás munkaidőre, a jelenlegi könyvtáros is indulhat. A testületnek tájékoztatási kötelezettsége van a könyvtáros felé. 

Dr. Samu János polgármester javasolja dönteni a könyvtáros ügyében. A testület bízza meg a jegyzőt, hogy a minisztériumot keresse meg a könyvtáros munkaidejének négy órára csökkentése ügyében.

A Képviselő-testület 5 igen szavazattal, 1 ellenvéleménnyel, 1 tartózkodással, kézfelemeléssel az alábbi határozatot hozta:

                                                               8/2008./I.31./ sz. Képviselő-testületi határozat:

                                                               A Képviselő-testület úgy döntött, hogy a könyvtáros

                                                               munkidejét 8 óráról 4 órára csökkenti.

                                                               A testület megbízza a jegyzőt, hogy ezzel kapcsolatban

                                                               az illetékes minisztériumot keresse meg.

                                                               Határidő: azonnal.

                                                               Felelős:   jegyző.

Kun Szilárd képviselő a 2008. évi költségvetéssel kapcsolatban a sport támogatásánál elmondja, egyetért, hogy legalább a tavalyi támogatást megkapják. Az Oktatási, Kulturális és Sport Bizottság ülésén megköszönte a sportosok munkáját, nagyon sok társadalmi munkát végeznek, hogy a pálya ilyen állapotú legyen, példaértékű a munkájuk. 

Balaskó György képviselő elmondja, az ismertetettek szerint a deficit 16 millióra csökkent. Ha ezt 5-6 millióra sikerül levinni, akkor elfogadható a költségvetés, a jelenlegi nem elfogadható. Működési deficitről van szó, jobb ha embereket küldünk el, mint hogy bezárjuk az intézményeket. Ha működésre hitelt veszünk fel, nincs miből visszafizetni. További lehúzások az intézmények működését veszélyeztetik, jobb ha embereket küldünk el, 10 millió Ft deficit 5-6 ember elbocsátását jelenti.

Dr. Samu János polgármester szerint, az intézményvezetőkkel együttműködve, a továbbiakban is a megtakarítás valamilyen módjára kell törekedni. Tiszteletben tartja az elért eredményeket, de belekényszerülünk olyan intézkedésekbe, amivel megtakarítást érhetünk el. Figyelembe kell venni, hogy a gyereklétszám csökken. Az intézményvezetőkkel a Pénzügyi Bizottság folytatja a munkát, a következő ülésre az intézményvezetők a létszámadatokat hozzák be. 

A polgármester megállapítja, a 2008. évi költségvetéssel kapcsolatban nincs több javaslat, hozzászólás, azt az elhangzottak figyelembevételével a testület továbbdolgozásra alkalmasnak tartja. 

4./ N A P I R E N D TÁRGYALÁSA

    Tárgy: ÉP-KÖZ-KEZ Kft. beszámolója, vízdíj emelési javaslata.

               Előadó: Kun Zsolt ügyvezető ismerteti, elkészítették az írásos előterjesztésüket a 

                            vízmű üzemeltetésével kapcsolatban.  Szóbeli kiegészítésében elmondja,

                            a gazdasági infláció mértéke náluk nem 8 %, figyelembe kell venni, hogy a

                            vízügyi befizetések, ÁNTSZ díja emelkedett. A csatornázás után egységes

                            vízdíjak lesznek, a fokozatosságot szem előtt kellene tartani. Két éve nem

                            emeltek díjat, amikor legutóbb emelték, az elment az Önkormányzatnak

                            fizetendő bérleti díjra.

Dr. Samu János polgármester elmondja, a Kft 15 %-os vízdíj emelést kér, és kérik az 1.300 eFt bérleti díj 150 eFt-ra történő mérséklését. 

Balaskó György képviselő elmondja, a Pénzügyi Bizottság ülésén tárgyalja az üzemeltető előterjesztését, véleményük, hogy nem fogadják el a 15 %-os emelést, nem javasolják a testületnek sem elfogadásra.

Laczkó József képviselő megérti a vállalkozó aggodalmát, de a 15 %-os emelést nem javasolja, az infláció mértékét javasolja elfogadásra, a bérleti díjat változatlanul hagyná. A szolgáltatóval nincs probláma, szakmai munkájukat elismerjük, de belátást kérünk. Úgy állapítottuk meg legutóbb a vízdíjat, hogy a bérleti díjat beleépítettük a vízdíj árába.

Lesti Károly a tóalmási vízmű vezetője elmondja, az inflációs emelés a vízművekre nem vonatkozik, az áram esetükben 30-50 %-os emelést jelent.  Tóalmáson 15 %-os emelést fogadtak el, 180 Ft a vízdíj.  A csatornázással egyidőben a vízárnál jelentős  emeléssel kell számolni. Kisebb mértékű emeléseket jobban lehet az emberekben tudatosítani. 

Kun Sándor a vízmű üzemeltetője elmondja, visszatekintve a kezdeti szerződésre, minden évben az inflációnak megfelelő emelés történt, de 10 %-nál több nem volt. Volt olyan év, hogy nem emeltek vízdíjat, de most ilyen helyzet állt elő.  A vízórák hitelesítését is magukra vállalták. A környező településeket figyelembe véve a legalacsonyabb a vízdíjunk.

Erdélyi Sándor képviselő a maga részéről a 15 %-os emelést elfogadja. Rövid távon lehet népszerű egy ilyen emelés elleni tiltakozás, hosszú távon nem tartja valószínűnek.  Egy olyan vállalkozásról van szó, akinek minőségével, tisztességes szolgáltatásával a lakosság meg van elégedve. Az is ismeretes, hogy nem csak a környéken a legalacsonyabb a vízdíjunk. Ha a jövőbe nézünk és ezt a vállalkozást olyan helyzetbe hozzuk, hogy veszteséges, abbahagyja a szolgáltatást. Nagy szerencsénk lenne, ha találnánk ilyen szolgáltatót, ilyen áron. Akkor is ki kell állni a lakosság elé.

Bartucz Attila alpolgármester nem terhelné a lakosságot a vízdíj emeléssel, az nem indok, hogy azért emeljünk díjat, hogy a lakosság hozzászokjon az emeléshez. Tudja valóban nem 8 % az infláció, de a bevételnek nem 100 %-ára vonatkozik az energia áremelés. Nem mondhat mást, csak azt, hogy ne emeljék a vízdíjat. Az önkormányzatnak nagyon sok lehetősége van, ami egy vállalkozónak nincs. A vízművet, falugondnoki munkát vissza kellene venni, saját céggel meg lehetne oldani ezek működését. 

Kun Szilárd képviselő javasolja vigyük be falugyűlésre a 15 %-os vízdíj emelést.

Dr. Samu János polgármester szavazásra teszi fel az ÉP-KÖZ-KEZ Kft. 15 %-os vízdíjra vonatkozó emelését, a bérleti díj helybenhagyásával.

A Képviselő-testület 3 igen szavazattal, ellenvélemény nélkül, 2 tartózkodással, 2 nem szavazott, kézfelemeléssel az alábbi határozatot hozta:

                                                             9/2008./I.31./ sz. Képviselő-testületi határozat:

                                                             A Képviselő-tstület az ÉP-KÖZ-KEZ Kft előterjesztését

                                                             nem fogadja el, a vízdíj emeléshez nem járul hozzá.

                                                             Határidő: azonnal.

                                                             Felelős:   polgármester.

Dr. Samu János polgármester ezzel kapcsolatban elmondja, a Kft-nek dönteni kell, hogy ezek után vállalja-e továbbra is a vízmű üzemeltetését. A szerződésünk szerint mindkét fél részéről 3 hónap a felmondási idő. Amennyiben a Kft úgy dönt, hogy nem üzemeltet tovább, el kell dönteni, hogy az Önkormányzat visszaveszi és üzemelteti, vagy megpályáztatja az üzemeltetést.

5./ N A P I R E N D TÁRGYALÁSA

    Tárgy: Jegyző helyettesítésének megbeszélése.

               Előadó: Dr. Samu János polgármester ismerteti, a jegyző jelenlegi megbeszélés

                            szerint március 15-ig dolgozna, a március 9-i népszavazást még bonyolítaná.

                            Március 15-től a helyettesítésről gondoskodni kell, vagy jegyző helyettesít-

                            het jegyzőt, vagy aljegyzőt kell alkalmazni, erre pályázatot kell kiírni.

                            Felkérjünk-e valakit, hogy heti bizonyos napokon helyettesítsen, vagy ad-

                            junk fel hirdetést.

Kun Szilárd képviselő ezzel kapcsolatban elmondja, arról volt szó, hogy a jegyző helyettesítésének megoldására az Ügyrendi Bizottság fog javaslatot tenni. A Bizottság még nem ülésezett, javasolja a következő testületi ülésre elhalasztani az ügyet, addig a Bizottság megtárgyalja.

6./  E G Y E B E K

   1./  Dr. Samu János polgármester ismerteti, a Tápiómenti Területfejlesztési Társulás

         20 település önkormányzatát tömöríti magába a szennyvízcsatornázás ügyében.

         A Társulás közgyűlése pályázatot írt ki, 4 jelentkező volt az önerő biztosításának

         előteremtése érdekében. A 80.000 lakosnak 7,2 milliárd forint önerő szükséges.

         Ennek az összegnek a felosztása a 27.000. ingatlanra 265 eFt/ingatlan. Ezt lakástaka-

         rékpénztáron keresztül kívánja a társulat megszervezni. A csatornatársulat feladata

         megszervezni a pénz begyűjtését, a központ Nagykáta, a vezetője Kocsi János Nagy-

         káta polgármestere. Abban kell döntenünk, hogy víziközmű társulat létrehozásával

         kívánjuk megvalósítani a szennyvízelvezetést és szennyvíztisztító beruházást.  A

         Víziközmű Társulat Előkészítő és Szervező Bizottságába tagot kell választani.

         Javasolja a Pénzügyi és Gazdasági Bizottság elnökét megválasztani.

Balaskó György képviselő nem vállalja a megbízatást, inkább valami pénzügyest javasol.

Kun Szilárd képviselő vállalja a tisztséget, hozzájárul adatai közléséhez.

A Képviselő-testület 7 igen szavazattal, ellenvélemény és tartózkodás nélkül, kézfelemeléssel az alábbi határozatot hozta:

                                                               10/2008./I.31./ sz. Képviselő-testületi határozat:

                                                               Tápióság Község Önkormányzatának Képviselő-

                                                               testülete a szennyvízelvezetés és szennyvíztisztító

                                                               beruházást lakossági víziközmű társulat létrehozá-

                                                               sával kívánja megvalósítani.

                                                              Határidő: szervezési feladatok megkezdésére: azonnal.

                                                              Felelős:   polgármester.

A Képviselő-testület 7 igen szavazattal, ellenvélemény és tartózkodás nélkül, kézfelemeléssel az alábbi határozatot hozta:

                                                         11/2008./I.31./ sz. Képviselő-testületi határozat:

                                                         Tápióság Község Önkormányzatának Képviselő-testülete

                                                         a szennyvízelvezetés és szennyvíztisztító beruházás érde-

                                                         kében megalakítandó Víziközmű Társulat Előkészítő és

                                                         Szervező Bizottság tagjának javasolja Kun Szilárd

                                                         /sz.: Nagykáta, 1964.06.26. an.: Vizoviczki Mária/

                                                        Tápióság, Forgács I. u. 31. szám alatti lakos képviselőt.

                                                        Határidő: szervezési feladatok megkezdésére: azonnal.

                                                        Felelős:   Kun Szilárd Víziközmű Társulat Előkészítő és

                                                                       Szervező Bizottság tagja.

   2./  Pap Anikó jegyző ismerteti, az intézményi térítési díjakat 2008. január 1-től határozat-

         tal állapítottuk meg. Kiderült, hogy erről rendeletet kell hoznunk. Kéri ennek elfogadá-

         sát.

Dr. Samu János polgármester javasolja a 162/2007./XI.29./ sz.Képviselő-testületi határozat visszavonását és az intézményi díjakról és élelmezési nyersanyagnormáról szóló rendelet elfogadását.

A Képviselő-testület 7 igen szavazattal, ellenvélemény és tartózkodás nélkül, kézfelemeléssel az alábbi határozatot hozta:

                                                              12/2008./I.31./ sz. Képviselő-testületi határozat:

                                                              A Képviselő-testület a 162/2007./XI.29./ sz. határozatát

                                                              visszavonja.

                                                             Határidő: azonnal.

                                                             Felelős:   polgármester.

A Képviselő-testület 7 igen szavazattal, ellenvélemény és tartózkodás nélkül, kézfelemeléssel az intézményi térítési díjakról és az élelmezési nyersanyagnormáról szóló 2/2008./II.1./ sz. önkormányzati rendeletét megalkotta:

                                                       2/2008./II.1./ sz. önkormányzati rendelet:

                                                       Az intézményi térítési díjakról és az élelmezési nyersanyag-

                                                       normáról szóló rendelet szövegét a 7. sz. melléklet tartal-

                                                       mazza.

   3./  Dr. Samu János polgármester a közmeghallgatás, falugyűlés összehívására 2008.

         február 9-e, szombat 18 órát javasolja.

A Képviselő-testület 7 igen szavazattal, ellenvélemény és tartózkodás nélkül, kézfelemeléssel az alábbi határozatot hozta:

                                                          13/2008./I.31./ sz. képviselő-testületi határozat:

                                                          A Képviselő-testület a közmeghallgatást, falugyűlést

                                                          2008. február 9-én, 18 órára összehívja.

                                                          Határidő: azonnal.

                                                          Felelős:   polgármester.

   4./  Dr. Samu János polgármester elmondja, az Oktatái, Kulturális és Sport Bizottság

         ülésén felvetődött az ÁMK kérdése.  Többször tárgyaltuk az ügyet, dönteni kell,

         akarunk-e ÁMK-t vagy nem. A Kulturális Bizottság javasolja. Az előzőekben a tes-

         tület úgy döntött, hogy a nagy ÁMK-t leszavazta. Most van egy olyan előterjesztés

         amelyben az óvoda nem szerepel, csak az iskola, tornacsarnok, könyvtár.

Bartucz Attila alpolgármester nem híve a kis ÁMK-nak.

Kun Szilárd képviselő javasolja a következő ülésen vegyük ezt  napirendre. 

Dr. Samu János polgármester elmondja, az előzőekben már ismertették mivel jár az ÁMK. Első lépés a szándék kifejezése, a Kulturális Bizottság kis ÁMK-t  szeretne.  A következő ülésen tárgyaljuk meg ezt az ügyet.

   5./  Dr. Samu János polgármester a továbbiakban  ismerteti, Tóth Gábor iskolaigazgató

         kérelemmel fordult a Képviselő-testülethez, szeretnék az általuk lakott önkormányzati

         lakást megvásárolni. Az ingatlan értékbecslése megtörtént, ebben 8.380 eFt-ban van

         meghatározva a piaci értéke. Az ingatlanértékelésnél független értékelőt  fogadtunk,

         az ár tájékoztató jellegű a testületnek, attól lefelé és fölfelé is eltérhetünk. Először

         azt kell eldönteni, akarjuk-e értésekíteni az ingatlant vagy nem. Mérlegelni kell,

         nem szabad egy ilyen családot kiengedni a településről.  Javasolja dönteni az ingat-

         lan értékesítéséről, Tóth Gábor és neje vevőkénti kijelöléséről és az ingatlan vétel-

         árát 8 millió Ft-ban meghatározni. Fejlesztési célú bevételről van szó, az összeg

         működésre nem használható fel.

A Képviselő-testület 6 igen szavazattal, ellenvélemény nélkül, 1 tartózkodással, kézfelemeléssel az alábbi határozatot hozta:

                                                            14/2008./I.31./ sz. Képviselő-testületi határozat:

                                                            A Képviselő-testület úgy döntött, hogy az Önkormányzat

                                                            tulajdonában lévő Tápióság, Bicskei u. 7. szám, 998 

                                                            hrsz-ú ingatlanát értékesíti. Az ingatlanra vevőként kije-

                                                            löli Tóth Gábor és Tóthné Ónódy Nóra Tápióság, Bics-

                                                            kei u. 7. szám alatti lakosokat.

                                                           A Képviselő-testület a vételárat 8 millió Ft-ban határozza

                                                           meg.

                                                           Határidő: azonnal.

                                                           Felelős:   polgármester.

   6./  Tóth Gábor iskolaigazgató tájékoztatja a testületet, a Kulturális Bizottság ülésén is

          ismertette, a heti óraszámuk 400 óraszámban van meghatározva, a II. félévi tantárgy-

          felosztás után a heti óraszám 401-re jött ki. Kéri a Képviselő-testületet ehhez a plusz

          egy órához hozzájárulni, vagy valamiről le kell mondani ha nem járulnak hozzá.

Balaskó György képviselő véleménye, elvi dologról van szó, mindenhol lefelé kell menni, ha nem ezt csináljuk, nagy bajban leszünk, csődbe fogunk menni.

Bartucz Attila alpolgármester elmondja, 40 eFt-ról van szó, lehet hogy súlyosabban érintené a csoportbontásokat ez az egy óra.

Cser János a Pénzügyi és Gazdasági Bizottság tagja elmondja, ha olyan nagy problémát jelent ez az egy óra, felajánlja tiszteletdíját az iskolának.

Dr. Samu János polgármester szavazásra teszi fel, az iskola heti óraszámát a II. félévben 401 óraszámban meghatározni.

A Képviselő-testület 6 igen szavazattal, ellenvélemény nélkül, 1 tartózkodással, kézfelemeléssel az alábbi határozatot hozta:

                                                          15/2008./I.31./ sz. Képviselő-testületi határozat:

                                                          A Képviselő-testület a Dr. Papp Károly Általános Iskola

                                                          2007/2008-as tanév II. félévére a heti óraszámot 401

                                                          órában határozza meg.

                                                          Határidő: azonnal.

                                                          Felelős:   iskolaigazgató.

   7./  Pap Anikó jegyző ismerteti, a Pénzügyi Bizottság ülésén is elmondta, lehetőség van

         pályázat benyújtására testvérvárosi kapcsolathoz.  A pályázathoz önerő biztosítása nem

         szükséges, március 31-ig nyújtható be. A pályázatíró céggel még nem tudta felvenni a

         kapcsolatot, így részleteket még nem tud mondani. Másik pályázat is lenne, ahol szintén

         nincs önerő, az iskolához tudnánk pályázni eszközbeszerzésre, informatikai fejlesztésre.

       100 %-ban finanszírozott pályázat, pályázatírási díj terhelné a költségvetést. A pályázat

       elnyerése esetén %-os sikerdíjjal számol a pályázatíró. Érdemesnek tartja megpályázni.

Kun Szilárd képviselő a pályázatokkal kapcsolatban felhívja a Hivatal figyelmét, projektmenedzsereket lehet felvenni pályázatírásra, melyek díját meg lehet pályázni. Több önkormányzat így csinálja, véleménye szerint ezt a lehetőséget is ki kellene használni.

   8./  Szajcz Miklós a Nyugdíjas Klub elnöke a szemétszállítási díjról szeretne érdeklődni.

Dr. Samu János polgármester tájékoztatásul elmondja, 2008. január 1-től szolgáltatót kellett keresnünk, Nagykáta ajánlata a szemétszállítási díjra 5 Ft/liter volt, a ceglédi ÖKOVÍZ Kft. ajánlata 2,40 Ft/liter. A Kft 10 településen szolgáltat Nagykáta környékén. A szemétlerakónkat 2007. december 31-el bezárták,  gyors intézkedésre volt szükség, a nagy rendszer nem indult be időre. A legolcsóbb szállítási díjat kerestük, a jövő héten kerül sor a lakossági szerződések megkötésére, és a falugyűlésen is jelen lesznek, tájékoztatják a lakosságot.

   9./  Dr. Samu János polgármester a továbbiakban ismerteti a következő ülés időpontját és

         napirendi pontjait:

         2008. február 7.  18 óra

        N a p i r e n d:

        1./  2008. évi költségvetési tervezet továbbdolgozása

        2./  ÁMK létrehozásával kapcsolatos megbeszélés

        3./  Jegyző helyettesítésének megbeszélése

        4./  Egyebek

A Képviselő-testület 7 igen szavazattal, ellenvélemény és tartózkodás nélkül, kézfelemeléssel az alábbi határozatot hozta:

                                                                 16/2008./I.31./ sz. Képviselő-testületi határozat:

                                                                 A Képviselő-testület következő ülését 2008. február

                                                                 7-én, 18 órára összehívja.

Mivel több kérdés, hozzászólás nem volt, a polgármester megköszönte a megjelenést és az ülést 21.45 órakor bezárta.

                                                                  Kmf.

              P a p  Anikó                                                                       Dr. S a m u  János

                    jegyző                                                                                polgármester

                                  B a l a s k ó  György          B a r t u c z  Attila

                                                           jegyzőkönyv hitelesítők

